text: Borgmester: Vi anede intet om P-automater i naturen
  05 december 2014 kl. 10.26
  Utilfredsheden med Naturstyrelsens planer om at opstille P-automater i naturen vokser. Vardes borgmester Erik Buhl Nielsen frygter for konsekvenserne.
  -Vi anede ingenting om det her, før vi så det i nyhederne for to dage siden og var vi blevet spurgt, havde vi selvfølgelig rådgivet til at lade være med at indføre P-automater, siger Erik Buhl Nielsen i dag til TV SYD.
  Borgmesteren i Varde er en af flere borgmestre, der lige nu er i gang med at mobilisere en modstand mod den parkeringsafgift, som han kalder en katastrofe.
  Erik Buhl Nielsen har sendt et brev til miljøminister Kirsten Brosbøl med en opfordring til at se på sagen igen og han fortæller til TV SYD, at han allerede mandag vil tage kontakt til miljøministeren.
  Se her interviewklip med Erik Buhl Nielsen
  Varighed 1.05
  